L 336/74 Euroopa Liidu Teataja 20.12.2011 OTSUSED KOMISJONI RAKENDUSOTSUS, 15. detsember 2011, millega pikendatakse erandi kehtivusaega, mille jooksul Rumeenia võib esitada Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) raames vastuväiteid teatavate Rumeeniasse taaskasutamiseks lähetatavate jäätmesaadetiste suhtes (teatavaks tehtud numbri K(2011) 9191 all) (EMPs kohaldatav tekst) (2011/854/EL) EUROOPA KOMISJON, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (!) eriti selle artikli 63 lõiget 5, ning arvestades järgmist: (1) — Määruse (EÜ) nr 1013/2006 artikli 63 lõike 5 kohaselt võib Rumeenia esitada vastuväiteid teatavate taaskasuta- miseks  lähetatavate jäätmesaadetiste suhtes — 31. detsembrini 2011. (2) 1. juuni 2011. aasta kirjaga taotles Rumeenia kõnealuse ajavahemiku pikendamist 31. detsembrini 2015. (3) — On vaja tagada keskkonnakaitse kõrge taseme säilimine kõikjal Euroopa Liidus, eriti kui sihtriigil ei ole teatavate jäätmeliikide jaoks taaskasutusvõimsust või ei ole seda piisavalt. Rumeeniale peaks jääma võimalus esitada vastu- väiteid teatavate soovimatute jäätmesaadetiste suhtes, mis on kavandatud saata taaskasutamistoiminguteks tema territooriumile. Rumeenia suhtes kohaldatavat erand- korda tuleks seetõttu pikendada kuni 31. detsembrini 2015. ()) ELT L 190, 12.7.2006, lk 1. (4) Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ (2) artikli 39 lõike 1 alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Erandina määruse (EÜ) nr 1013/2006 artiklist 12 pikendatakse kuni 31. detsembrini 2015 ajavahemikku, mille jooksul Rumeenia pädevad asutused võivad kooskõlas kõnealuse määruse artiklis 11 esitatud põhjustega esitada vastuväiteid kõnealuse määruse artikli 63 lõike 5 teises ja neljandas lõigus loetletud jäätmete saadetiste taaskasutamiseks Rumeeniasse lähe- tamise kohta. Artikkel 2 Käesolev otsus on adresseeritud liikmesriikidele. Brüssel, 15. detsember 2011 Komisjoni nimel komisjoni liige Janez POTOCNIK (2) ELT L 312, 22.11.2008, lk 3.